Държавен вестник, бр. 43, 2015 г., стр. 21

БРОЙ  43	
Д Ъ Р Ж А В Е Н  В Е С Т Н И К 	
СТР.  21  
1. оказва специализирана помощ на пред­
седателя и членовете на комисията, като дава 
мотивирани становища, съвети и справки по 
поставени въпроси; 
2. участва в подготовката на нормативните 
актове по ЗРВКУ, както и на вътрешни правила 
или методика, касаещи контрола; 
3. осъществява контрол, като:
а) предлага и извършва периодични и 
извънредни проверки по спазване на ЗРВКУ 
и подзаконовите нормативни актове по при­
лагането му, прилагането на утвърдените 
от комисията цени, условията и правилата 
за предоставяне на водоснабдителните и 
канализационните услуги на потребителите, 
включително изпълнението на показателите 
за качество на В и К услугите;
б) подготвя изискванията на комисията по 
отношение на информацията, предоставяна 
от В и К операторите на комисията;
в) изготвя предложения за даване на за­
дължителни предписания или изготвяне на 
задължителни указания за отстраняване на ус­
тановени при извършена проверка нарушения;
г) длъжностни лица от дирекцията, когато 
са упълномощени от председателя, съставят 
констативни протоколи и актове за установя­
ване на административни нарушения;
д) изготвя становища по възражения, 
постъпили срещу актове за установяване на 
административни нарушения;
е) подпомага главния директор при уп­
ражняване на методическото ръководство 
върху контролната дейност, осъществявана 
от териториалните звена;
ж) подготвя информацията за Националната 
информационна система за В и К услугите;
з) участва в анализа на годишните отчетни 
доклади за изпълнението на бизнесплана на 
В и К операторите, включително в оценката 
на качеството на предоставената информация 
и в оценката на изпълнението на показате­
лите за качество;
и) участва в изготвянето на годишен доклад 
съгласно чл. 30 ЗРВКУ;
4. решава спорове и работи с потребители, 
разглежда допустими жалби;
5. изготвя доклад и проект на решение 
по жалби;
6. контролира изпълнението на решения 
на комисията по подадените жалби; 
7. създава и поддържа база данни за по­
дадените жалби; 
8. разработва единни стандарти за класи­
фикация на жалбите; 
9. събира, обработва и анализира ин­
формация за работата по жалбите от В и К 
операторите, предлага мерки за подобряване 
работата на В и К операторите;
10. изготвя периодични отчети и годишен 
отчет за работата по жалбите и уреждането 
на споровете;
11. съдейства за доброволно уреждане на 
спорове; 
12. участва в изготвянето на стандартни 
образци на заявления и искания и приложе­
нията към тях;
13. участва в изготвянето на становище 
на комисията за съответствието на конце­
сионните договори и на другите договори за 
управление на В и К системите със ЗРВКУ и 
с подзаконовите актове по прилагането му;
14. подава необходимите данни за регис­
трите по чл. 59, ал. 1, т. 5;
15. участва в процедурите за одобряване 
на предложените от В и К операторите общи 
условия на договорите, предвидени в ЗРВКУ, 
при необходимост прави предложения за из­
менението им.
(4) Териториални звена „Северна България“ 
за Дунавски и Черноморски район и „Южна 
България“ за Западнобеломорски и Източно­
беломорски район по смисъла на чл. 152 от 
Закона за водите изпълняват следните функции:
1. оказват специализирана помощ на пред­
седателя и членовете на комисията, като дават 
мотивирани становища, съвети и справки по 
поставени въпроси; 
2. извършват периодични и извънредни 
проверки на съответната територия по спаз­
ване на ЗРВКУ и подзаконовите нормативни 
актове по прилагането му, прилагането на 
утвърдените от комисията цени, условията и 
правилата за предоставяне на В и К услуги на 
потребителите, включително изпълнението на 
показателите за качество на В и К услугите;
3. извършват проверки по подадени в ко­
мисията жалби и сигнали на потребители, 
свързани с изпълнението на дейността на
В и К операторите, съставят протоколи от 
извършените проверки, участват в изготвянето 
на решения и мотивите към тях;
4. изготвят предложения за даване на за­
дължителни предписания или за изготвяне 
на задължителни указания за отстраняване­
то на установени при извършена проверка 
нарушения;
5. длъжностни лица от териториалното зве­
но, когато са упълномощени от председателя 
за съответната територия, съставят конста­
тивни протоколи и актове при констатирани 
нарушения.
Чл. 29. Освен определените с правилника 
функции дирекциите изпълняват и други 
функции, възложени им от комисията в кръга 
на нейната компетентност чрез председателя 
на комисията.
Г л а в а  ч е т в ъ р т а
ОРГАНИЗАЦИЯ НА РАБОТА НА КОМИ­
СИЯТА И НЕЙНАТА АДМИНИСТРАЦИЯ
Раздел I
Организация на работата на комисията
Чл. 30. (1) Комисията е постоянно дейст­
ващ орган.